  Анжелика Тихонова корреспондент Удмуртиысь мыло-кыдо егитъёс Москваысь Горд площадьын удмурт кырӟанъя видеоролик лэсьтӥзы. Видеолэн валтӥсь героез удмурт йӧскалык дӥсен афроамериканец луиз. Со сярысь ивортодэтъя «Удмуртия» агентстволэн корреспондентэзлы роликлэн авторез Дмитрий Калинин вераз. Милям асьме сярысь быдэс кунмылы вераммы потӥз, быгатэммы сярысь. Милям вераммы потӥз, Удмуртия – со «Брангурт песянайёс» гинэ ӧвӧл, со синмаськымон егитъёс но! Удмуртиен тодматон малпанмы нырысетӥ интыын сылэ. Ми туж яратӥськом вордӥськем палъёсмес Дмитрий Калинин, ӵектослэн продюсерез но «Удмуртский флекс» кырӟанэз гожтӥсь «Удмуртский флекс» Москваысь Горд площадьын Дмитрий Калинин Вотка карын вордӥськиз, али Москваын улэ. «Удмуртский флекс» кырӟанэз соос Вадим Михаль эшеныз 2017-тӥ арын гожтӥзы ини. Со ӟуч кылын вал. Удмурт кылэ берыктыны кылбурчи Анастасия Шумилова юрттӥз. Нош видеороликын позыръяськыны Мартин басьтӥськиз. Флексить (флекс лэсьтыны) -  сленг кыл, валатонэзъя ушъяськыны, позыръяськыны, дунлыкъёстэ калыклы возьматыны шуэм луэ Видеороликез лэсьтыны арня ӵоже дасяським. Мон тупась артистэз утчай, видео пуктон сярысь вераськи, собере удмурт дӥсь утчам. Москваын со одӥг-кык гинэ, но мыным удалтӥз но мон сое басьтыны вераськи. Роликез 30 минут пала пуктӥм. Мылкыдмес туристъёс туж ӝутӥзы. Пуктӥмы телефонэ Дмитрий Калинин, ӵектослэн продюсерез но «Удмуртский флекс» кырӟанэз гожтӥсьАзьланяз пиос та кырӟанъя быдэс клип лэсьтыны малпало. Со сяна, вуоно кырӟанъёссы сярысь но малпасько. Озьы ик юрттӥсьёсты утчало. Угось Удмуртия сярысь Москваын веран понна коньдон кулэ.  Тегъёс: Москва егитъёс Удмуртия удмуртъёс Мерлык Вотка  